নবদীপ সাইনি

নবদীপ অমরজিৎ সাইনি (গুরুমুখী: ਨਵਦੀਪ ਸੈਣੀ; জন্ম: ২৩ নভেম্বর, ১৯৯২) হরিয়ানার কার্নাল এলাকায় জন্মগ্রহণকারী ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে দিল্লি, দিল্লি ডেয়ারডেভিলস ও রয়্যাল চ্যালেঞ্জার্স ব্যাঙ্গালোর দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করে থাকেন নবদীপ সাইনি। তার পিতা পেশায় গাড়ি চালক ও হরিয়ানা সরকারের অধীনে চাকরি করতেন। তার পিতামহ করম সিং সুভাষচন্দ্র বসু’র নেতৃত্বাধীন আজাদ হিন্দ ফৌজের সক্রিয় স্বাধীনতা কর্মী ছিলেন। ২ জানুয়ারি, ২০১৬ তারিখে সৈয়দ মুশতাক আলী ট্রফি প্রতিযোগিতায় তার অভিষেক ঘটে। বরোদরায় অনুষ্ঠিত ঐ খেলায় দিল্লি দলের প্রতিপক্ষীয় দল ছিল রেলওয়েজ দল। ফেব্রুয়ারি, ২০১৭ তারিখে দিল্লি ডেয়ারডেভিলস কর্তৃপক্ষ ১০ লাখের বিনিময়ে ২০১৭ সালের ইন্ডিয়ান প্রিমিয়ার লীগের জন্যে তাকে কিনে নেয়। জানুয়ারি, ২০১৮ সালে রয়্যাল চ্যালেঞ্জার্স ব্যাঙ্গালোর কর্তৃপক্ষ তাকে ২০১৮ সালের আইপিএলের নিলাম থেকে ৩ কোটির বিনিময়ে ক্রয় করে। আইপিএলের ২০১৯ আসরেও তিনি একই দলের পক্ষে খেলতে থাকেন। ২০১৩ সাল থেকে নবদীপ সাইনি’র প্রথম-শ্রেণীর খেলোয়াড়ী জীবন চলমান রয়েছে। ২০১৭-১৮ মৌসুমের রঞ্জী ট্রফি প্রতিযোগিতায় দিল্লি দলের সর্বোচ্চ উইকেট শিকারীতে পরিণত হন। আট খেলায় তিনি ৩৪টি ডিসমিসাল করেছিলেন। এছাড়াও, ২০১৮-১৯ মৌসুমের বিজয় হাজারে ট্রফি প্রতিযোগিতায় দিল্লি দলের সর্বোচ্চ উইকেট সংগ্রাহক ছিলেন। আট খেলায় তার উইকেট সংখ্যা ছিল ষোলটি। অক্টোবর, ২০১৮ সাল দেওধর ট্রফি প্রতিযোগিতায় ভারত সি দলের সদস্যরূপে মনোনীত হন। পরের মাসে ২০১৮-১৯ মৌসুমের রঞ্জী ট্রফিকে ঘিরে আটজন খেলোয়াড়ের অন্যতম হিসেবে নজরতালিকায় তাকে যুক্ত করা হয়। জানুয়ারি, ২০১৮ সালে সফরকারী আফগানিস্তানের বিপক্ষে টেস্ট খেলার জন্যে তাকে ভারত দলে যুক্ত করা হয়। শারীরিক পরীক্ষায় অনুত্তীর্ণ হওয়া মোহাম্মদ শামি’র স্থলাভিষিক্ত হয়েছিলেন তিনি। তবে, তাকে খেলানো হয়নি। এপ্রিল, ২০১৯ সালে আম্বতি রাইডু, ঋষভ পন্তের সাথে তাকেও ক্রিকেট বিশ্বকাপের সংরক্ষিত খেলোয়াড় হিসেবে দলে রাখা হয়। জুলাই, ২০১৯ সালে ওয়েস্ট ইন্ডিজের বিপক্ষে ভারতের ওডিআই ও টি২০আই দলের সদস্যরূপে অন্তর্ভুক্ত করা হয়। অতঃপর, ৩ আগস্ট, ২০১৯ তারিখে লডারহিলে ওয়েস্ট ইন্ডিজের বিপক্ষে টুয়েন্টি২০ আন্তর্জাতিকের মাধ্যমে তার আন্তর্জাতিক ক্রিকেটে অঙ্গনে প্রবেশের সুযোগ ঘটে। চার ওভারে তিনি তিন উইকেট লাভ করেন। তন্মধ্যে, নিকোলাস পুরাণ ও শিমরন হেটমেয়ারকে উপর্যুপরী বলে বিদেয় করেছিলেন। ঐ ইনিংসের শেষ ওভারে তিনি উইকেট-মেইডেন লাভ করেন। এ পর্যায়ে কিরণ পোলার্ডকে আউট করেন তিনি। খেলায় তিনি ম্যান অব দ্য ম্যাচের পুরস্কার লাভ করেন। এরপর, ২০১৯-২০ মৌসুমে ওয়েস্ট ইন্ডিজ দল ভারত গমন করে। দীপক চাহারের পরিবর্তে তাকে সিরিজের তৃতীয় ওডিআইয়ে অন্তর্ভুক্ত করা হয়। ২২ ডিসেম্বর, ২০১৯ তারিখে কটকে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক পর্ব সম্পন্ন হয় তার। ফেব্রুয়ারি, ২০২০ সালে নিউজিল্যান্ড গমনার্থে ভারতের টেস্ট দলে রাখা হয়। অক্টোবর, ২০২০ সালে তাকে আবারো ভারতের টেস্ট দলের সদস্যরূপে অস্ট্রেলিয়া গমনার্থে দলে রাখা হয়। নভেম্বর, ২০২০ সালে ভারত দলের সাথে অস্ট্রেলিয়া গমন করেন। "Navdeep Saini"। ESPN Cricinfo। সংগ্রহের তারিখ ৭ নভেম্বর ২০১৫।  Jain, Sahil (১১ জুন ২০১৮)। "Navdeep Saini: India's latest pace sensation"। Sportskeeda (ইংরেজি ভাষায়)। সংগ্রহের তারিখ ২২ জুলাই ২০১৯।  Venugopal, Arun (১৯ ডিসেম্বর ২০১৭)। "The making of Navdeep Saini"। ESPNcricinfo (ইংরেজি ভাষায়)। সংগ্রহের তারিখ ২২ জুলাই ২০১৯।  "Whenever I speak about Gautam Gambhir, I get emotional, says Navdeep Saini"। The Indian Express (ইংরেজি ভাষায়)। Press Trust of India। ১১ জুন ২০১৮। সংগ্রহের তারিখ ২২ জুলাই ২০১৯।  "Syed Mushtaq Ali Trophy, Group C: Delhi v Railways at Vadodara, Jan 2, 2016"। ESPN Cricinfo। সংগ্রহের তারিখ ১০ জানুয়ারি ২০১৬।  "List of players sold and unsold at IPL auction 2017"। ESPN Cricinfo। সংগ্রহের তারিখ ২০ ফেব্রুয়ারি ২০১৭।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "Ranji Trophy, 2017/18: Delhi batting and bowling averages"। ESPN Cricinfo। সংগ্রহের তারিখ ৩ এপ্রিল ২০১৮।  "Vijay Hazare Trophy, 2018/19 - Delhi: Batting and bowling averages"। ESPN Cricinfo। সংগ্রহের তারিখ ২০ অক্টোবর ২০১৮।  "Rahane, Ashwin and Karthik to play Deodhar Trophy"। ESPN Cricinfo। সংগ্রহের তারিখ ১৯ অক্টোবর ২০১৮।  "Eight players to watch out for in Ranji Trophy 2018-19"। ESPN Cricinfo। সংগ্রহের তারিখ ৩ নভেম্বর ২০১৮।  "Shami out of Afghanistan Test after failing fitness Test"। ESPN Cricinfo। সংগ্রহের তারিখ ১১ জুন ২০১৮।  "Navdeep Saini named standbys for World Cup"। ESPN Cricinfo। সংগ্রহের তারিখ ২৪ এপ্রিল ২০১৯।  "MS Dhoni out of West Indies tour, Hardik Pandya rested"। ESPN Cricinfo। সংগ্রহের তারিখ ২১ জুলাই ২০১৯।  "1st T20I, India tour of United States of America and West Indies at Lauderhill, Aug 3 2019"। ESPN Cricinfo। সংগ্রহের তারিখ ৩ আগস্ট ২০১৯।  "Debutant Saini stars as India edge low scoring thriller in Florida"। International Cricket Council। সংগ্রহের তারিখ ৩ আগস্ট ২০১৯।  "Navdeep Saini Replaces Deepak Chahar In India Side For Third ODI Vs West Indies"। News Nation। সংগ্রহের তারিখ ১৯ ডিসেম্বর ২০১৯।  "3rd ODI, West Indies tour of India at Cuttack, Dec 22 2019"। ESPN Cricinfo। সংগ্রহের তারিখ ২২ ডিসেম্বর ২০১৯।  "India in New Zealand - Prithvi Shaw returns to Test squad, Mayank Agarwal in for ODIs"। ESPN Cricinfo। সংগ্রহের তারিখ ৪ ফেব্রুয়ারি ২০২০।  "India squads for tour of Australia: Rohit Sharma not part of India squads to tour Down Under"। Sport Star। সংগ্রহের তারিখ ২৬ অক্টোবর ২০২০।  অরুণ লাল শ্রীনিবাসরাঘবন ভেঙ্কটরাঘবন প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে নবদীপ সাইনি (ইংরেজি) ক্রিকেটআর্কাইভে নবদীপ সাইনি (সদস্যতা প্রয়োজনীয়) (ইংরেজি)